कांग्रेस नेता राहुल गांधी ने आम आदमी पार्टी प्रमुख अरविंद केजरीवाल पर उनके कथित खालिस्तानी समर्थक आरोप पर सीधा हमला बोला और केजरीवाल से हां या ना में जवाब मांगा।
राहुल गांधी ने आज पंजाब के फतेहगढ़ साहिब में एक रैली को संबोधित करते हुए कहा कि आम आदमी पार्टी की स्थापना कवि कुमार विश्वास ने अरविंद केजरीवाल के साथ मिलकर की थी। विश्वास ने केजरीवाल पर खालिस्तान समर्थक होने का आरोप लगाया। मैं केजरीवाल से पूछ रहा हूं कि वो इस सवाल का जवाब हां या ना में दें कि कुमार विश्वास सच बोल रहा है या झूठ बोल रहा है। जानते हैं वो जवाब क्यों नहीं दे रहे हैं, क्योंकि वो जानते हैं कि कुमार विश्वास सच बोल रहा है।
राहुल ने जनता से मुखातिब होते हुए कहा कि आपको पहचानना है कि कौन सी शक्तियां किसके साथ या किसके पीछे खड़ी हुई हैं। आपको जानना होगा कि कौन से नेता के पीछे कौन सी शक्तियां छिपी हुई हैं। लेकिन अगर आपने इन शक्तियों को नहीं पहचाना तो पंजाब का जबरदस्त नुकसान होगा। मेरी बात याद रखिएगा कि अगर इन शक्तियों को नहीं पहचाना गया तो पंजाब को होने वाले नुकसान की भरपाई नहीं हो पाएगी।
'कुमार विश्वास के आरोपों पर केजरीवाल जी सिर्फ हाँ या ना में जवाब दो?': @RahulGandhi जी#AAP_ZehereelaSaanp— Sunil Goyal (@Sunil1989INC) February 17, 2022
pic.twitter.com/QqUqqxRdhd
कैप्टन अमरिंदर को क्यों हटाया
कांग्रेस नेता राहुल गांधी ने पूर्व मुख्यमंत्री कैप्टन अमरिंदर सिंह को हटाने की असली वजह भी बताई। राहुल ने कहा कि कैप्टन अमरिंदर को इसलिए पद से हटाया, क्योंकि वो गरीबों को मुफ्त बिजली देने का विरोध कर रहे थे। अमरिंदर ने उस समय कांग्रेस आला कमान से कहा था पावर सप्लाई कंपनियों के साथ उन्होंने कॉन्ट्रैक्ट कर रखे हैं।
कांग्रेस नेता ने कहा कि मैं बराबर कहता रहा हूं कि ड्रग्स किसी भी देश के लिए खतरा है। पंजाब में अगर ड्रग्स हमारे युवकों की जिन्दगी को तबाह करता रहा तो पंजाब में सारा विकास और ग्रोथ बेमानी हो जाएगा। उन्होंने कहा -
"
मैं अब फिर दोहरा रहा हूं, पंजाब वो राज्य नहीं है, जहां कोई प्रयोग किया जाए।
-राहुल गांधी, कांग्रेस नेता गुरुवार को फतेहगढ़ साहिब पंजाब में
कुमार विश्वास आरोपों पर कायम
कवि कुमार विश्वास ने केजरीवाल पर जो आरोप लगाए हैं, उस पर वो अभी भी कायम हैं। इस संबंध में समाचार एजेंसी एएनआई ने कुमार विश्वास से सवाल किए थे। इस पर कुमार विश्वास ने कहा कि मैंने जो आरोप लगाए हैं, उस पर मैं कायम हूं।
कवि कुमार विश्वास का एक वीडियो सामने आया था, जिसमें वो आम आदमी पार्टी के मुखिया केजरीवाल पर सत्ता का लोभी और अलग खालिस्तान समर्थक होने का आरोप लगाते नजर आ रहे हैं। कुमार विश्वास के मुताबिक केजरीवाल का सपना है कि पंजाब में सरकार बनने के बाद वो इसके मुख्यमंत्री बनेंगे और जब अलग खालिस्तान बन जाएगा तो तभी वो इसके मुखिया होंगे। हालांकि आम आदमी पार्टी ने बहुत मजबूती से कुमार विश्वास के इन आरोपों को खंडन किया है।
#WATCH | Kumar Vishwas responds when asked if he has any evidence to back his allegations against Delhi CM and AAP national convener Arvind Kejriwal pic.twitter.com/T6M78MWCAb— ANI (@ANI) February 17, 2022
आम आदमी पार्टी के प्रवक्ता राघव चड्ढा ने आरोप लगाने वाले कवि कुमार विश्वास, कांग्रेस नेताओं जोरदार हमला बोला। उन्होंने कहा कि ये लोग केजरीवाल से डरते हैं। उनके नाम से कांपते हैं। इनकी दुकानें बंद होने वाली हैं। ये बेईमान लोग हैं। इसीलिए साजिश रच रहे हैं। हर चुनाव से पहले कीचड़ फेंका जाता है। ये लोग वही काम कर रहे हैं।
मुझ पे तो हारने का कुछ भी नहीं,— Dr Kumar Vishvas (@DrKumarVishwas) February 17, 2022
तू मगर हारकर भी हारेगा !
इक मुझे मारने की कोशिश में,
कितनी आँखों के ख़्वाब मारेगा...?💪🏼👎🏿 pic.twitter.com/trFx8AZCLg
अपनी राय बतायें